pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ให้รพ.สต.ชวนประชาชนปลูกผักปลอดสารพิษ
วันศุกร์ที่ 23 พฤศจิกายน 2561
สธ.ให้รพ.สต.ชวนประชาชนปลูกผักปลอดสารพิษ
กระทรวงสาธารณสุข ให้รพ.สต.ชวนประชาชนร่วมปลูกผักปลอดสารพิษในพื้นที่ ส่งขายโรงพยาบาลอาหารปลอดภัยในอําเภอ รณรงค์สร้างจิตสํานึกให้หันมาบริโภคผัก ผลไม้ อาหารปลอดภัย ปลอดสารพิษ และสร้างรายได้ให้คนในชุมชน
กระทรวงสาธารณสุข ให้รพ.สต.ชวนประชาชนร่วมปลูกผักปลอดสารพิษในพื้นที่ ส่งขายโรงพยาบาลอาหารปลอดภัยในอําเภอ รณรงค์สร้างจิตสํานึกให้หันมาบริโภคผัก ผลไม้ อาหารปลอดภัย ปลอดสารพิษ และสร้างรายได้ให้คนในชุมชน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า จากการเยี่ยมให้กําลังใจเจ้าหน้าที่สถานีอนามัยเฉลิมพระเกียรติ 60 พรรษา นวมินทราชินี (สอน.) ตําบลโคกสลุง อําเภอพัฒนานิคม จังหวัดลพบุรี พบผลงานเด่น คือ การควบคุมป้องกันโรคไตเสื่อมด้วยวิธีพุทธวิธีไทย โดยคัดกรองความเสื่อมของไตจากผู้ป่วยเบาหวาน ความดันโลหิตสูง 534 คน และให้การดูแลภาวะไตเสื่อมตามเกณฑ์มาตรฐาน ร่วมกับชุมชนแก้ปัญหาภาวะไตเสื่อมตั้งแต่เริ่มต้น ป้องกันการเข้าสู่ระยะไตวายเรื้อรังระยะที่ต้องล้างไต และยังได้จัดทําโครงการส่งเสริมคุณภาพชีวิตผู้พิการ จัดหางานให้ผู้พิการที่ต้องการทํางานจํานวน 6 คน ทํางานกับบริษัทเอกชนในพื้นที่ มีรายได้เลี้ยงครอบครัว รวมทั้งร่วมกับอสม. และประชาชน ในการจัดการอาหารปลอดภัยในชุมชน โดยการปลูกผักปลอดสารพิษในบริเวณบ้าน ชุมชน และพื้นที่ว่างของสถานีอนามัยเฉลิมพระเกียรติฯ เพื่อนําไปจําหน่ายให้โรงพยาบาลในพื้นที่ประกอบอาหารให้ผู้ป่วย หรือจําหน่ายให้ผู้มารับบริการที่โรงพยาบาล เป็นการรณรงค์สร้างจิตสํานึกให้หันมาบริโภคผัก ผลไม้ อาหารปลอดภัย ปลอดสารพิษ และสร้างรายได้ให้คนในชุมชนอีกด้วย
ทั้งนี้ สถานีอนามัยเฉลิมพระเกียรติ 60 พรรษา นวมินทราชินี (สอน.) ตําบลโคกสลุง ได้คัดเลือกเข้าร่วมโครงการเพื่อเทิดพระเกียรติเนื่องในวโรกาสมหามงคลสมัยที่สมเด็จพระนางเจ้าสิริกิติ์ พระบรมราชินีนาถ ทรงเจริญพระชนมายุครบ 60 พรรษา เมื่อปี 2535 ปัจจุบันรับผิดชอบดูแลประชาชน 8 หมู่บ้าน จํานวน 8,277 คน ให้บริการครอบคลุมทั้งด้านการรักษาพยาบาล การส่งเสริมสุขภาพ การป้องกันควบคุมโรค และการฟื้นฟูสมรรถภาพ มีผู้รับบริการเฉลี่ย 65 คนต่อวัน และดําเนินการตามนโยบายและแผนพัฒนาศักยภาพสถานีอนามัยเฉลิมพระเกียรติฯ ให้เป็นต้นแบบ 5 ด้าน ได้แก่ 1.ด้านการบริหารแบบมีส่วนร่วม 2.ด้านการฟื้นฟูสมรรถภาพผู้สูงอายุและผู้พิการ 3.ด้านการคุ้มครองผู้บริโภคสาธารณสุขและวิทยาศาสตร์การแพทย์ชุมชน 4.การแพทย์แผนไทย 5.ภูมิทัศน์ สุขาภิบาล และสิ่งแวดล้อม เพื่อให้มีความเป็นเลิศ ทั้งด้านบริหาร บริการ และวิชาการ บุคลากรในองค์กรมีคุณธรรมและจริยธรรม และพัฒนาปรับปรุงภูมิทัศน์และสิ่งแวดล้อมให้สง่างาม
*********************************** 23 พฤศจิกายน 2561
รัฐบาลไทย-ข่าวทำเนียบรัฐบาล-“ฝายมีชีวิต” บริหารจัดการน้ำด้วยชุมชนอย่างยั่งยืน
วันอังคารที่ 6 พฤศจิกายน 2561
“ฝายมีชีวิต” บริหารจัดการน้ําด้วยชุมชนอย่างยั่งยืน
- -
บ่อยครั้งหลายพื้นที่ในประเทศไทยต้องประสบปัญหาน้ําหลากในฤดูฝน และขาดแคลนน้ําในฤดูแล้ง สร้างความเสียหาย ต่อพื้นที่เกษตรกรรม อุตสาหกรรม และที่อยู่อาศัยของประชาชน
รัฐบาลจึงได้จัดทําแผนแม่บทและยุทธศาสตร์การบริหารจัดการทรัพยากรน้ําทั้งระบบแบบบูรณาการ เพื่อเป็นแนวทางแก้ไขปัญหาในระยะยาว
และสนับสนุนให้ชุมชนทํา “ฝายมีชีวิต” โดยคนในชุมชนร่วมมือร่วมใจกันสร้างฝายกักเก็บน้ํา และชะลอความรุนแรงของน้ําที่ไหลลงมาจากที่สูง โดยน้อมนําศาสตร์พระราชามาประยุกต์ใช้ ทั้งส่งเสริมการมีส่วนร่วม ระเบิดจากข้างใน ปลูกป่าในใจคน ใช้ธรรมชาติช่วยธรรมชาติ และการพัฒนาตามหลักภูมิศาสตร์
“ฝายมีชีวิต” เกิดจากการต่อยอดภูมิปัญญาชาวบ้าน เสริมด้วยเทคโนโลยีท้องถิ่นแบบง่าย ๆ ที่เป็นการสั่งสมประสบการณ์ จนเกิดเป็นองค์ความรู้ ใช้วัสดุธรรมชาติ เช่น ไม้ไผ่ หิน กรวด ทราย ก่อเป็นขั้นบันได แล้วปลูกต้นไม้ หรือไม้ยืนต้นเสริม เพื่อใช้รากไม้ค้ํายันตัวฝายให้มีความคงทน
ฝายมีชีวิต แตกต่างจาก ฝายน้ําล้น ที่มีโครงสร้างเป็นปูนซีเมนต์ ไม่เป็นเนื้อเดียวกันกับธรรมชาติ และต้องใช้งบประมาณในการก่อสร้าง แต่ “ฝายมีชีวิต” นั้น ใช้ทุนท้องถิ่น คือวัสดุในหมู่บ้านและแรงงานชาวบ้าน
ทุกคนสามารถสร้างและซ่อมแซมฝายได้ด้วยตัวเอง และยังช่วยส่งเสริมให้คนในชุมชนเกิดความรักใคร่ สามัคคีปรองดอง ช่วยสร้างความเข้มแข็งของท้องถิ่น
นอกจากนี้ ฝายมีชีวิตยังมีประโยชน์ คือ เป็นแหล่งน้ําสําหรับประปาหมู่บ้านได้ตลอดทั้งปี เป็นซูเปอร์มาร์เก็ตชุมชน เนื่องจากเป็นแหล่งเพาะเลี้ยงสัตว์น้ํา หรือปลูกพืชสมุนไพร ให้ชุมชนได้ใช้ประโยชน์ร่วมกัน และเป็นการปลูกป่าโดยไม่ต้องปลูก เพราะเมื่อคืนน้ําให้กับผืนดินได้ ระบบนิเวศก็จะกลับคืนมาด้วย
“ฝายมีชีวิต” จึงไม่ได้เป็นแค่เครื่องมือแก้วิกฤตน้ําเท่านั้น แต่ยังมีกระบวนการเบื้องหลังที่ก่อให้เกิดความสําเร็จ คือ
1. กระบวนการสร้างฝายมีชีวิต เน้นการมีส่วนร่วม คือ ร่วมคิด ร่วมทํา ร่วมรักษา ร่วมพลังแบบจิตอาสา มีการจัดทําข้อตกลงเพื่อดูแลรักษาฝายร่วมกันเรียกว่า ธรรมนูญฝายมีชีวิต ซึ่งเป็นพื้นฐานการเรียนรู้ตามแนวทางประชาธิปไตยแบบมีส่วนร่วม ช่วยสร้างจิตสํานึกของความเป็นพลเมืองที่ดี
2. กระบวนการสร้างเครือข่ายฝายมีชีวิต เป็นการถ่ายทอดความรู้จากครูฝายไปสู่ลูกศิษย์ แล้วลูกศิษย์ก็กลายเป็นครูฝาย ต่อไปเป็นทอด ๆ
รัฐบาลตั้งเป้าหมายสร้างฝายมีชีวิต 5,000 แห่ง ภายในปี 2562 และเพิ่มเป็น 60,000 แห่ง ในระยะเวลา 5 ปี ครอบคลุม 25 ลุ่มน้ําทั่วประเทศ โดยให้ชุมชนมีส่วนร่วมและสนับสนุนการวิจัย สร้างครูฝาย และก่อสร้างฝายอย่างเป็นระบบ
เมื่อฝายมีชีวิตเกิดขึ้นทุกพื้นที่ทั่วประเทศ บริเวณโดยรอบฝายก็จะได้รับประโยชน์จากความชุ่มชื้น พืชผลอุดมสมบูรณ์ ประชาชนมีรายได้เพิ่มขึ้น เกิดแหล่งท่องเที่ยวใหม่ ที่ช่วยเสริมสร้างความมั่นคงทางเศรษฐกิจ สังคม และสิ่งแวดล้อมของชุมชน
เกิดเป็น “ชีวาธิปไตย” หรือประชาธิปไตยที่มีชีวิตเช่นเดียวกับ “ฝายมีชีวิต” อย่างยั่งยืน ด้วยชุมชน เพื่อชุมชน
———————————-
ภาพ/ข่าว กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานการค้าและเศรษฐกิจไทย​ ณ​ ไทเป​ ดำเนินการส่งคนไทยตกค้าง จำนวน 120 คน เดินทางกลับประเทศไทย [กระทรวงการต่างประเทศ]
วันพุธที่ 22 เมษายน 2563
สํานักงานการค้าและเศรษฐกิจไทย​ ณ​ ไทเป​ ดําเนินการส่งคนไทยตกค้าง จํานวน 120 คน เดินทางกลับประเทศไทย [กระทรวงการต่างประเทศ]
สํานักงานการค้าและเศรษฐกิจไทย​ ณ​ ไทเป​ ดําเนินการส่งคนไทยตกค้าง จํานวน 120 คน เดินทางกลับประเทศไทย
วันนี้ (21 เม.ย. 63) สํานักงานการค้าและเศรษฐกิจไทยได้ดําเนินการส่งคนไทยตกค้างจํานวน 120 คนเดินทางกลับประเทศไทย โดยเที่ยวบินพิเศษ สายการบิน Thai Air Asia FD 9113 ซึ่งจะเดินทางถึงท่าอากาศยานดอนเมืองเวลา 17:45 น.
#กงสุลไทเปไม่เทคนไทย
#คนไทยกลับบ้าน
#คนแปลกหน้าที่ดูแลคุณ
รัฐบาลไทย-ข่าวทำเนียบรัฐบาล-กะเพราและพริกขี้หนู เมนูสุขภาพเสริมภูมิต้านทาน
วันอาทิตย์ที่ 26 เมษายน 2563
กะเพราและพริกขี้หนู เมนูสุขภาพเสริมภูมิต้านทาน
ช่วยอะไรได้บ้างนะ
กะพรา
-ช่วยขับลม ลดอาการท้องอืด ท้องเฟ้อ
-ต้านอนุมูลอิสระ เสริมภูมคุ้มกัน ต้านการอักเสบ ลดปวด
-ต้านเชื้อแบคทีเรีย
-ลดน้ําตาลในเลือด
พริก
-กระตุ้นความอยากอาหาร
-ลดระดับน้ําตาล ไขมันในเลือด
-มีวิตามินซีสูง
-บํารุงสายตา
รัฐบาลไทย-ข่าวทำเนียบรัฐบาล-นายกรัฐมนตรีเผยปัญหาสายตา ไม่กระทบต่อการตัดสินใจ ยืนยันร่างกาย และจิตใจแข็งแรงดี
วันอังคารที่ 5 มีนาคม 2562
นายกรัฐมนตรีเผยปัญหาสายตา ไม่กระทบต่อการตัดสินใจ ยืนยันร่างกาย และจิตใจแข็งแรงดี
นายกรัฐมนตรีเผยปัญหาสายตา ไม่กระทบต่อการตัดสินใจ ยืนยันร่างกาย และจิตใจแข็งแรงดี
วันนี้ (5 มีนาคม 2562) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงปัญหาสายตาที่เพิ่งผ่าตัดมาว่า ปัญหาสายตาไม่ส่งผลกระทบต่อการตัดสินใจ เพราะดวงตากับใจอยู่คนละส่วน และมีจิตใจที่แข็งแรง ไม่ท้อแท้ เพราะตนทํางานให้ประชาชนและเพื่ออนาคตของประเทศ
นายกรัฐมนตรีกล่าวต่อไปว่า หลังการผ่าตัดแล้ว ทําให้มองเห็นชัดเจนขึ้น พร้อมยืนยันว่า ร่างกายแข็งแรง 100 % ไม่ว่าใครจะกล่าวโจมตีอะไร จะยึดมั่นความดีที่ได้ทําไว้ รวมทั้งความตั้งใจและความซื่อสัตย์ ความจงรักภักดีต่อชาติ ศาสนา พระมหากษัตริย์ โดยมุ่งมั่นว่า ประเทศไทยจะพัฒนาไปข้างหน้าอย่างไร ซึ่งการพัฒนาจะต้องนําทางโดยปรัชญาเศรษฐกิจพอเพียงของพระบาทสมเด็จพระเจ้าอยู่หัว รัชกาลที่ 9 ต้องสร้างความต่อเนื่อง ให้มีการพัฒนาเป็นเป็นขั้นตอน โดยคํานึงถึงงบประมาณรายจ่าย และรายได้ของภาครัฐด้วย
-----------------------------------------
รัฐบาลไทย-ข่าวทำเนียบรัฐบาล-สรรพสามิตรณรงค์ป้องกันและลดอุบัติเหตุทางถนนช่วงเทศกาลสงกรานต์ ปี 2560
วันพุธที่ 12 เมษายน 2560
สรรพสามิตรณรงค์ป้องกันและลดอุบัติเหตุทางถนนช่วงเทศกาลสงกรานต์ ปี 2560
กรมสรรพสามิตรณรงค์ป้องกันและลดอุบัติเหตุทางถนนช่วงเทศกาลสงกรานต์ ปี 2560
นายสมชาย พูลสวัสดิ์ อธิบดีกรมสรรพสามิต เปิดเผยว่า กระทรวงการคลังได้มอบนโยบายให้กรมสรรพสามิตกวดขันสินค้าที่หลีกเลี่ยงภาษี รวมถึงการดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตและจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้ดําเนินการตามแผนบูรณาการป้องกันและปราบปรามผู้กระทําผิดกฎหมายสรรพสามิตร่วมกับเจ้าหน้าที่สรรพสามิตพื้นที่ทั่วประเทศ รวมถึงประสานงานกับหน่วยงานที่เกี่ยวข้องเพื่อร่วมกันปราบปรามผู้กระทําผิดอย่างจริงจังและต่อเนื่อง
อธิบดีกรมสรรพสามิต กล่าวต่อว่า ในช่วงเทศกาลสงกรานต์เป็นช่วงที่ประชาชนส่วนใหญ่เดินทางท่องเที่ยวและมีแนวโน้มที่จะบริโภคสุราและยาสูบเพิ่มขึ้น กรมสรรพสามิตจึงได้จัดโครงการรณรงค์ป้องกันและลดอุบัติเหตุทางถนนช่วงเทศกาลสงกรานต์ ปี 2560 โดยร่วมกับศูนย์อํานวยการความปลอดภัยทางถนน กรมป้องกันและบรรเทาสาธารณภัย และมอบหมายให้สํานักงานสรรพสามิตภาคที่ 1 – 10 สํานักงานสรรพสามิตพื้นที่ทุกพื้นที่ทั่วประเทศ ถือปฏิบัติตามพระราชบัญญัติสุรา พ.ศ. 2493 และพระราชบัญญัติควบคุมเครื่องดื่มแอลกอฮอล์ พ.ศ. 2551 พร้อมทั้งประชาสัมพันธ์รณรงค์ไม่ดื่มสุราขณะขับขี่ยานพาหนะ และใช้ความระมัดระวังในการขับขี่และรักษาวินัยจราจร รวมทั้งการเข้มงวดการห้ามจําหน่ายเครื่องดื่มแอลกอฮอล์ในเวลา สถานที่ และบุคคลที่ห้ามจําหน่าย อีกทั้งให้ความร่วมมือจัดเจ้าหน้าที่ร่วมปฏิบัติงานกับศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ ระดับจังหวัด และระดับอําเภอ
นอกจากนี้ยังได้จัดทําแผนเฉพาะกิจปราบปรามผู้กระทําผิดกฎหมายสรรพสามิตในช่วงเทศกาล โดยระดมกําลังเจ้าหน้าที่ชุดเฉพาะกิจสํานักตรวจสอบ ป้องกันและปราบปราม พร้อมสนธิกําลังกับหน่วยงานที่เกี่ยวข้อง เพื่อร่วมกันตรวจสอบและปราบปรามการกระทําผิดกฎหมายสรรพสามิตตามแหล่งสถานบริการ แหล่งชุมชน และพื้นที่เป้าหมายอื่นๆ ซึ่งคาดว่าอาจมีการกระทําผิด ซึ่งนับเป็นมาตรการเสริมทางอ้อมในการคุ้มครองและดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสุราและยาสูบ ที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสุราและยาสูบโดยทั่วไป
ทั้งนี้ ตามระเบียบกรมสรรพสามิตร้านค้าที่จําหน่ายบุหรี่และสุราหากตรวจสอบและพบการกระทําผิดเจ้าหน้าที่จะดําเนินการตามกฎหมายและเพิกถอนใบอนุญาตทันที ส่วนในกรณีที่เป็นเอเย่นต์หรือตัวแทนจําหน่ายเมื่อกระทําผิด สรรพสามิตพื้นที่จะดําเนินการเพิกถอนใบอนุญาต และแจ้งการเพิกถอนใบอนุญาตดังกล่าว ให้โรงงานยาสูบทราบเพื่อดําเนินการเพิกถอนการเป็นเอเย่นต์หรือตัวแทนจําหน่ายต่อไป
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษี สรรพสามิต สามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ก.แรงงาน เตรียมเวที WorldSkills Thailand 2018 คัดเยาวชนมีฝีมือสู่ระดับนานาชาติ
วันพุธที่ 14 มีนาคม 2561
ก.แรงงาน เตรียมเวที WorldSkills Thailand 2018 คัดเยาวชนมีฝีมือสู่ระดับนานาชาติ
รมว.แรงงาน แถลงข่าวการจัดงานแข่งขันฝีมือแรงงานแห่งชาติ ครั้งที่ 27 (WorldSkills Thailand 2018) ส่งเสริมการพัฒนาทักษะฝีมือแก่เยาวชน ให้ทัดเทียมมาตรฐานสากล เพื่อแข่งขันระดับนานาชาติ รองรับตลาดแรงงานทั้งในและต่างประเทศ
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน เป็นประธานแถลงข่าวการจัดงานแข่งขันฝีมือแรงงานแห่งชาติ ครั้งที่ 27 (WorldSkills Thailand 2018) ณ ห้องแซฟไฟร์ 1 – 2 ชั้น 2 โรงแรมเซ็นจูรี่ พาร์ค กรุงเทพฯ วันนี้ (13 มี.ค. 61) โดยกล่าวว่า กระทรวงแรงงานได้ร่วมกับภาครัฐ เอกชน สถาบันการศึกษาจัดการแข่งขันและพัฒนารูปแบบการแข่งขัน เพื่อเป็นการเปิดโอกาสให้เยาวชนแสดงทักษะฝีมือให้เป็นที่รับรู้ของประชาชนทั่วไป สนับสนุนให้แรงงานไทยมีความพร้อมที่จะพัฒนาทักษะฝีมือของตนเองให้ทัดเทียมมาตรฐานสากล ตามกรอบยุทธศาสตร์ชาติ 20 ปีของรัฐบาล ที่มุ่งเน้นการเพิ่มขีดความสามารถในการแข่งขันของประเทศ อีกทั้งยังเป็นการส่งเสริมความร่วมมือระหว่างภาครัฐเอกชน และสถาบันการศึกษาในการพัฒนาทักษะกําลังแรงงานให้ทันต่อวิทยาการและเทคโนโลยีสมัยใหม่ที่มีการเปลี่ยนแปลงอยู่เสมอ สําหรับเยาวชนที่ชนะการแข่งขันฝีมือแรงงานแห่งชาติ จะได้รับคัดเลือกไปการแข่งขันฝีมือแรงงานทั้งในระดับอาเซียน และระดับนานาชาติ โดยในช่วงระหว่างวันที่ 31 สิงหาคม - 2 กันยายน 2561 ประเทศไทยยังได้รับเกียรติให้เป็นเจ้าภาพการแข่งขันฝีมือแรงงานอาเซียน ครั้งที่ 12 ณ อิมแพค เมืองทองธานี จังหวัดนนทบุรี และมีกําหนดการแข่งขันในระดับนานาชาติ ณ สหพันธรัฐรัสเซีย เยาวชนที่เข้าแข่งขันฝีมือแรงงานแห่งชาติในครั้งนี้ มีอายุระหว่าง 15 - 24 ปี ซึ่งเป็นเยาวชนที่ได้รับรางวัลชนะเลิศการแข่งขันระดับภาคจากทั่วประเทศ จํานวนทั้งสิ้น 375 คน 28 สาขาอาชีพ อาทิ สาขาแมคคาทรอนิกส์ สาขาเขียนแบบวิศวกรรมเครื่องกลด้วยคอมพิวเตอร์ สาขาซ่อมบํารุงเครื่องจักรกล CNC สาขาสีรถยนต์ สาขาบริการอาหารและเครื่องดื่ม เป็นต้น
พล.ต.อ.อดุลย์ฯ กล่าวเพิ่มเติมว่า การแข่งขันฝีมือแรงงานแห่งชาติในครั้งนี้จะเป็นการสร้างแรงกระตุ้นให้กําลังแรงงานไทยเกิดความตื่นตัวสนใจที่จะพัฒนาความรู้ ความสามารถของตนเองให้ทัดเทียมกับมาตรฐานสากล เยาวชนและประชาชนทั่วไปมีความเข้าใจตระหนักในคุณค่าและประโยชน์ของการทํางานที่เน้นทักษะฝีมือในทุกกลุ่มอาชีพ จะส่งผลให้สถานประกอบการเห็นความสําคัญในการใช้กําลังแรงงานฝีมือเพื่อผลิตสินค้าและบริการที่มีคุณภาพเป็นที่ต้องการของตลาดการค้าทั้งในประเทศและต่างประเทศต่อไป
งานแข่งขันฝีมือแรงงานแห่งชาติครั้งที่ 27 (WorldSkills Thailand 2018) จะจัดขึ้นระหว่างระหว่างวันที่ 19 - 22 มีนาคม 2561 ณ อาคาร 105 - 107 ศูนย์นิทรรศการและการประชุมไบเทค เขตบางนา กรุงเทพมหานคร เงินรางวัลสําหรับผู้เข้าแข่งขัน ประกอบด้วย ประเภทเยาวชน เหรียญทอง 30,000 บาท เหรียญเงิน 15,000 บาท เหรียญทองแดง 10,000 บาท และรางวัลชมเชย 5,000 บาท ประเภททีมเยาวชน เหรียญทอง 60,000 บาท เหรียญเงิน 30,000 บาท เหรียญทองแดง 20,000 บาท และรางวัลชมเชย 10,000 บาท
+++++++++++++++++++++++
รัฐบาลไทย-ข่าวทำเนียบรัฐบาล-สำนักเลขาธิการนายกรัฐมนตรีรับสมัครสอบแข่งขันบรรจุเป็นข้าราชการ สลน. 27 ม.ค. – 17 ก.พ. 60
วันจันทร์ที่ 23 มกราคม 2560
สํานักเลขาธิการนายกรัฐมนตรีรับสมัครสอบแข่งขันบรรจุเป็นข้าราชการ สลน. 27 ม.ค. – 17 ก.พ. 60
สํานักเลขาธิการนายกรัฐมนตรีรับสมัครสอบแข่งขันบรรจุเป็นข้าราชการ สลน. 27 ม.ค. – 17 ก.พ. 60
วันนี้ (23 มกราคม 2560) เวลา 16.00 น. ณ ทําเนียบรัฐบาล สํานักโฆษกเปิดเผยว่า สํานักเลขาธิการนายกรัฐมนตรีจะดําเนินการรับสมัครสอบแข่งขัน เพื่อบรรจุบุคคลเข้ารับราชการเป็นข้าราชการพลเรือนสามัญของสํานักเลขาธิการนายกรัฐมนตรี (สลน.) ตําแหน่งนักวิเคราะห์นโยบายและแผนปฏิบัติการ (ด้านพิธีการ) จํานวน 1 อัตรา วุฒิปริญญาตรี และตําแหน่งนักวิเคราะห์นโยบายและแผนปฏิบัติการ (ด้านประสานงานการเมือง) จํานวน 2 อัตรา วุฒิปริญญาโท ตั้งแต่วันที่ 27 มกราคม – 17 กุมภาพันธ์ 2560 ผู้สนใจสามารถติดตามดูรายละเอียดได้ทางเว็บไซต์ http://spm.thaigov.go.th และสมัครสอบทางอินเตอร์เน็ตที่เว็บไซต์ https://thaigov.job.thai.com
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดงานสัมมนา ASEAN CSA Summit 2017 เพิ่มพูนความรู้พัฒนาการระบบคลาวด์
วันพุธที่ 14 มิถุนายน 2560
รมว.ดิจิทัลฯ เปิดงานสัมมนา ASEAN CSA Summit 2017 เพิ่มพูนความรู้พัฒนาการระบบคลาวด์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน ASEAN CSA Summit 2017 จัดโดยสมาคมความมั่นคงปลอดภัยคลาวด์คอมพิวติ้งประเทศไทย (CSA Thailand Chapter) โดยงานดังกล่าวเป็นงานสัมมนาในระดับภูมิภาคอาเซียน สําหรับผู้บริหารด้านเทคโนโลยีสารสนเทศและการสื่อสาร (ICT) ที่ต้องการเพิ่มพูนความรู้ให้ทันต่อพัฒนาการของการรักษาความปลอดภัยบนระบบคลาวด์ ซึ่งมุ่งเน้นเรื่องการวางรากฐานการบริการเกี่ยวกับการรักษาความปลอดภัยบนระบบคลาวด์ ตามนโยบายการสร้างประเทศไทยเข้าสู่ยุค Thailand 4.0 ซึ่งถือเป็นการขับเคลื่อนทุกภาคส่วนของประเทศเข้าสู่ยุคดิจิทัล เพื่อการใช้เทคโนโลยีให้เกิดประโยชน์สูงสุด และเป็นก้าวสําคัญสู่การเป็นผู้นําด้านความมั่นคงปลอดภัยของข้อมูลเทคโนโลยีสารสนเทศและการสื่อสารในภูมิภาคอาเซียนต่อไป เมื่อวันที่ 14 มิถุนายน 2560 ณ ห้องวิภาวดีบอลรูม ชั้นล็อบบี้ โรงแรมเซ็นทารา แกรนด์ แอท เซ็นทรัลพลาซ่า ลาดพร้าว กรุงเทพฯ
********************
รัฐบาลไทย-ข่าวทำเนียบรัฐบาล-ไทยแข็งขันนำกลุ่ม GSP Alliance บุกรัฐสภามะกันผลักดันต่อสิทธิ GSP
วันอังคารที่ 19 ธันวาคม 2560
ไทยแข็งขันนํากลุ่ม GSP Alliance บุกรัฐสภามะกันผลักดันต่อสิทธิ GSP
นางนันทวัลย์ ศกุนตนาค ปลัดกระทรวงพาณิชย์ เปิดเผยว่า ได้มอบหมายให้สํานักงานพาณิชย์ในต่างประเทศ ณ กรุงวอชิงตัน (สพต.วอชิงตัน) ในฐานะประธานกลุ่ม GSP Alliance ที่มีประเทศสมาชิกที่ได้รับสิทธิพิเศษทางภาษีศุลกากร (Generalized System of Preferences: GSP)
นําคณะผู้แทนประเทศสมาชิกเข้าพบหารือกับเจ้าหน้าที่ระดับสูงของคณะกรรมาธิการต่างๆของรัฐสภาสหรัฐฯเพื่อหารือและโน้มน้าวให้สหรัฐฯต่ออายุสิทธิ GSP ที่จะหมดอายุ ลงในสิ้นปีนี้โดยระหว่างเดือนพฤศจิกายนถึงต้นเดือนธันวาคมที่ผ่านมา สพต.วอชิงตันได้นํากลุ่ม GSP Alliance ในการพบหารือกับเจ้าหน้าที่ระดับสูงของ US Senate Committee on Finance และ US House of Representatives Committee on Ways and Means ของทั้งพรรครีพับลิกันและพรรคเดโมแครต รวมถึงเจ้าหน้าที่ระดับสูงของ House Republican Majority Leaderเพื่อให้ข้อเท็จจริงและโน้มน้าวให้พิจารณาต่ออายุสิทธิ GSP ซึ่งกลุ่ม GSP Alliance ได้ยกประเด็นหลักในการหารือกับฝ่ายสหรัฐฯ ได้แก่ (1) การต่ออายุสิทธิ GSP ให้นานที่สุดเท่าที่จะสามารถทําได้ และ (2) การต่ออายุสิทธิทันทีหลังจากวันหมดอายุ (31 ธันวาคม 2560) โดยไม่ให้เกิดการขาดช่วง
จากการหารือทั้งหมด 5 ครั้ง ฝ่ายสหรัฐฯเห็นสัญญาณที่ดีสําหรับการต่ออายุสิทธิ GSP ในปีนี้ โดยการต่ออายุอาจอยู่ในรูปแบบของการรวมโครงการ GSP ไปกับการประกาศใช้กฎหมาย Miscellaneous Tariff Bill (MTB) หรือ การรวมโครงการ GSP ไปกับการประกาศกฎหมายงบประมาณหลักๆของสหรัฐฯ ซึ่งทั้ง 2 หลักการจะต้องผ่านการพิจารณาของรัฐสภาสหรัฐฯภายในสิ้นปี 2560 นี้ อย่างไรก็ตาม สําหรับระยะเวลาการต่ออายุสิทธิ GSP ที่สมาชิก Alliance ประสงค์ให้มีการต่ออายุเป็นเวลา 3 ปีนั้นยังไม่มีความชัดเจน เนื่องจากสหรัฐฯยังต้องคํานวณและจัดสรรงบประมาณที่จะใช้สําหรับโครงการฯ ซึ่งมูลค่าของการให้สิทธิ GSP ที่ปัจจุบันอยู่ที่ประมาณ 750 ล้านเหรียญสหรัฐฯต่อปี
นางนันทวัลย์ฯ กล่าวเสริมว่ามีความเป็นไปได้สูงที่สหรัฐฯจะประกาศการต่ออายุโครงการ GSP ภายในสิ้นปีนี้ หากไม่มีปัจจัยอื่น เนื่องจากขณะนี้รัฐสภาสหรัฐฯมีภารกิจเร่งด่วนในการผ่านกฎหมาย Tax Reform อย่างไรก็ดี เจ้าหน้าที่ระดับสูงของคณะกรรมาธิการทั้งสองคณะต่างเชื่อว่าโครงการ GSP เป็นประโยชน์ในลักษณะ win-win กับทุกฝ่าย โดยการขาดช่วงของโครงการ GSP ในช่วงระหว่างเดือนสิงหาคม 2556 ถึงเดือนมิถุนายน 2558 ส่งผลให้ทุกฝ่ายมองเห็นการเสียประโยชน์ทางเศรษฐกิจ ในครั้งนี้จึงพยายามให้มีการต่ออายุในลักษณะต่อเนื่องและนานกว่าหนึ่งปี และเห็นด้วยกับประโยชน์ในภาคการลงทุนของสหรัฐฯตามที่กลุ่ม GSP Alliance ได้กล่าว ซึ่งมีการกระจายไปตามมลรัฐต่างๆ นอกจากนี้ สหรัฐฯยังได้ประโยชน์จากการนําเข้าสินค้าจากประเทศที่ได้รับสิทธิฯมาร่วมใน supply chain ในสหรัฐฯ ซึ่งนอกจากผู้ประกอบการสหรัฐฯจะได้นําเข้าวัตถุดิบและสินค้าราคาถูกลงจากแหล่งนําเข้าที่หลากหลายแล้ว ยังเป็นการสนับสนุนการจ้างงานภายในสหรัฐฯซึ่งเป็นนโยบายหลักของประธานาธิบดีโดนัลด์ ทรัมป์ด้วย
กลุ่ม GSP Alliance เกิดขึ้นจากการรวมตัวกันตั้งแต่ปี 2554 ของประเทศที่ได้รับสิทธิ GSP จากประเทศสหรัฐอเมริกา ซึ่งปัจจุบันมีสมาชิก 27 ประเทศจากประเทศที่ได้รับสิทธิ 120 ประเทศโดยมีไทยเป็นผู้นํา และมีการพบปะกันอยู่เสมอเพื่อร่วมมือกันให้ได้รับการต่ออายุสิทธิ GSP อย่างต่อเนื่อง เพื่อให้สินค้าส่งออกได้รับการยกเว้นภาษีนําเข้ามาในสหรัฐฯ และมีความได้เปรียบในการแข่งขันในตลาดสหรัฐฯ
รัฐบาลไทย-ข่าวทำเนียบรัฐบาล-รอง นรม. และ รมว.กห. ลงพื้นที่ภาคอีสานตอนล่าง สั่งเกาะติดปราบยาเสพติดและผู้มีอิทธิพล ย้ำต้องช่วยดูแลแก้ปัญหาปากท้องและหนี้สินประชาชนในพื้นที่ให้เป็นผล
วันจันทร์ที่ 23 กรกฎาคม 2561
รอง นรม. และ รมว.กห. ลงพื้นที่ภาคอีสานตอนล่าง สั่งเกาะติดปราบยาเสพติดและผู้มีอิทธิพล ย้ําต้องช่วยดูแลแก้ปัญหาปากท้องและหนี้สินประชาชนในพื้นที่ให้เป็นผล
เมื่อ 23 ก.ค. 61 : 1000 พล.อ.ประวิตร วงษ์สุวรรณ รอง นรม. และ รมว.กห.พร้อมคณะ ได้เดินทางไปตรวจราชการและมอบนโยบายการปฏิบัติงานให้กับส่วนราชการต่างๆ ณ ศาลากลางจังหวัดอุบลราชธานี
เมื่อ 23 ก.ค. 61 : 1000 พล.อ.ประวิตร วงษ์สุวรรณ รอง นรม. และ รมว.กห.พร้อมคณะ ได้เดินทางไปตรวจราชการและมอบนโยบายการปฏิบัติงานให้กับส่วนราชการต่างๆ ณ ศาลากลางจังหวัดอุบลราชธานี ซึ่งภาพรวมพื้นที่ของภาคอิสานตอนล่าง เป็นประตูสู่การค้าและการลงทุนที่สําคัญติดชายแดน 2 ประเทศ คือ กัมพูชาและสปป.ลาว ซึ่งต้องให้ความสําคัญในการบริหารจัดการระบบงานความมั่นคงและระบบเศรษฐกิจผ่านแดน ทั้งสินค้า แรงงานต่างด้าว รวมทั้งเป็นช่องทางนําเข้าและลําเลียงยาเสพติดที่ต้องเฝ้าระวัง
พล.อ.ประวิตร ได้กล่าวชื่นชมและเป็นกําลังใจ ให้กับทุกส่วนราชการในการปฏิบัติงานที่ผ่านมา พร้อมทั้งได้กําชับ ขอให้ฝ่ายปกครอง ทหารและตํารวจในทุกอําเภอและจังหวัด ยึดมั่นเทิดทูนสถาบันพระมหากษัตริย์และร่วมกันขับเคลื่อนเดินหน้าแก้ปัญหาความเหลื่อมล้ําและความเป็นธรรมในพื้นที่ ให้ปรากฏผลชัดเจนเป็นที่เชื่อมั่นจากประชาชนมากขึ้น โดยเฉพาะต้องลดปัญหาอาชญกรรม และคงความต่อเนื่องปราบปรามผู้มีอิทธิพลทั้ง 16 ฐานความผิด ในกลุ่มมือปืนรับจ้างและการค้าอาวุธสงคราม ที่เป็นเหตุความรุนแรงในพื้นที่ รวมทั้งกลุ่มอิทธิพลอื่นๆที่ยังคงปรากฏการเอารัด เอาเปรียบประชาชน เพื่อให้ทุกคนสามารถใช้สิทธิและมีเสรีภาพอันชอบธรรมสามารถประกอบสัมมาชีพได้อย่างเสมอภาคและปลอดภัย ขณะเดียวกันให้ติดตามปฏิบัติการกวาดล้างยาเสพติดที่ยังคงมีกระจายตัวในชุมชนเมือง และสกัดกั้นในพื้นที่ชายแดนอย่างต่อเนื่อง โดยย้ําต้องไม่มีเจ้าหน้าที่รัฐเข้าไปเกี่ยวข้องและต้องไม่มีใครมีอิทธิพลเหนือเจ้าหน้าที่รัฐ
สําหรับปัญหาหนี้นอกระบบในแต่ละพื้นที่ ขอให้ถือเป็นหน้าที่ร่วมกันสํารวจและให้ความสําคัญ เร่งขับเคลื่อนแก้ปัญหาทั้งการไกล่เกลี่ยและส่งให้ตํารวจสืบสวนขยายผล ดําเนินคดีกับนายทุนฉ้อโกง ที่เอาเปรียบข่มขู่ประชาชน โดยพยายามช่วยเหลือนําคืนโฉนดที่ดินทํากินกลับมา พร้อมทั้งขอให้มีกลไกติดตามดูแล เสริมความเข้มแข็งและพัฒนาทักษะอาชีพให้เกษตรกรกลับมายืนเข้มแข็งอย่างพอเพียงให้ได้
รัฐบาลไทย-ข่าวทำเนียบรัฐบาล-บสย. เร่งเยียวยาท่องเที่ยว เปิดเกณฑ์ค้ำฯซอฟท์โลน เติมทุนเต็มวงเงิน สูงสุดต่อราย 20 ล้านบาท
วันอังคารที่ 31 มีนาคม 2563
บสย. เร่งเยียวยาท่องเที่ยว เปิดเกณฑ์ค้ําฯซอฟท์โลน เติมทุนเต็มวงเงิน สูงสุดต่อราย 20 ล้านบาท
บรรษัทประกันสินเชื่ออุตสาหกรรมขนาดย่อม (บสย.) เร่งเยียวยาภาคท่องเที่ยว เปิดเกณฑ์ค้ําประกันสินเชื่อ ผ่านซอฟท์โลน 10,000 ล้านบาท  เติมทุนเต็มวงเงิน ค้ําประกันสินเชื่อสูงสุดต่อราย  20 ล้านบาท
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่าขณะนี้ บสย.พร้อมดําเนินการค้ําประกันสินเชื่อ กลุ่มผู้ประกอบการท่องเที่ยว ที่ได้รับผลกระทบจากไวรัส COVID-19 ตามมาตรการของรัฐบาล ร่วมกับธนาคารออมสิน ในโครงการสินเชื่อดอกเบี้ยต่ํา (Soft Loan) วงเงินค้ําประกันสินเชื่อ 10,000 ล้านบาท ผ่านโครงการค้ําประกันสินเชื่อ PGS (Portfolio Guarantee Scheme) ระยะที่ 8 โดยมีหลักเกณฑ์การค้ําประกันสินเชื่อ ดังนี้
1.เป็นโครงการค้ําประกันสินเชื่อสําหรับกลุ่มผู้ประกอบการท่องเที่ยวและอาชีพอิสระ ผ่านโครงการค้ําประกันสินเชื่อ PGS (Portfolio Guarantee Scheme) ระยะที่ 8
2.บสย. จะให้การค้ําประกันสินเชื่อในส่วนที่ไม่มีหลักประกัน ซึ่งจะช่วยให้ผู้ประกอบการได้วงเงินกู้เต็มจํานวนที่ต้องการ
3.ค้ําประกันสินเชื่อสูงสุดต่อราย 20 ล้านบาท
ทั้งนี้ คาดว่าจะช่วยผู้ประกอบการกลุ่มธุรกิจท่องเที่ยวที่ผ่านธนาคารออมสิน ได้ไม่น้อยกว่า 4,000 ราย โดยผู้ประกอบการไม่ต้องชําระค่าธรรมเนียมค้ําประกันสินเชื่อใน 2 ปีแรก โดยมีระยะเวลาโครงการสิ้นสุดวันที่ 30 ธันวาคม 2563 หรือจนกว่าวงเงินจะหมด
โครงการค้ําประกันสินเชื่อซอฟท์โลน เป็นมาตรการเร่งด่วนของรัฐบาลเพื่อช่วยบรรเทาปัญหาทางการเงินแก่ผู้ประกอบการท่องเที่ยวที่กําลังได้รับผลกระทบจากการแพร่ระบาดของไวรัส COVID-19 โดยที่ผ่านมา บสย. ได้ประชุมให้ข้อเสนอแนะร่วมกับภาคการท่องเที่ยว และภาคีเครือข่าย ซึ่งประกอบด้วย การท่องเที่ยวแห่งประเทศไทย (ททท.) สภาอุตสาหกรรมท่องเที่ยวแห่งประเทศไทย ในฐานะตัวแทนของผู้ประกอบการและผู้มีอาชีพเกี่ยวข้องกับอุตสาหกรรมท่องเที่ยวรวม 13 สาขา เพื่อบูรณาการความช่วยเหลือผู้ประกอบการกลุ่มท่องเที่ยวตั้งแต่เริ่มได้รับผลกระทบ
พร้อมกันนี้ทาง บสย. ยังได้ประสานความร่วมมือไปยังธนาคารออมสิน และสถาบันการเงินอื่น ๆ เพื่อร่วมกันผลักดันมาตรการให้ความช่วยเหลือผู้ประกอบการกลุ่มธุรกิจท่องเที่ยวให้เร็วที่สุดตามนโยบายเร่งด่วนของรัฐบาล โดย บสย. ได้เปิดช่องทางการติดต่อ บสย. ผ่าน Call Center 02-890-9999 เว็บไซต์ www.tcg.or.th Facebook บสย. และ LINE: @doctor.tcg
#คลังรวมใจสู้ภัยโวิด19
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ร่วมให้การต้อนรับ รองเลขาธิการสหประชาชาติและผู้อำนวยการบริหาร สำนักงาน UNODC
วันพุธที่ 12 ธันวาคม 2561
รองนายกรัฐมนตรีและรัฐมนตรีว่าการกระทรวงยุติธรรม ร่วมให้การต้อนรับ รองเลขาธิการสหประชาชาติและผู้อํานวยการบริหาร สํานักงาน UNODC
รองนายกรัฐมนตรีและรัฐมนตรีว่าการกระทรวงยุติธรรม ร่วมให้การต้อนรับ รองเลขาธิการสหประชาชาติและผู้อํานวยการบริหาร สํานักงาน UNODC
เมื่อวันอังคารที่ 11 ธันวาคม 2561 เวลา 16.00 น.
ณ ห้องสีม่วง ตึกไทยคู่ฟ้า ทําเนียบรัฐบาล
นายยูริ เฟโดทอฟ (Mr. Yury Fedotov) รองเลขาธิการสหประชาชาติและผู้อํานวยการบริหาร
สํานักงาน UNODC เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี
โดยมีพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วยพันตํารวจเอก ดุษฎี อารยวุฒิ รองปลัดกระทรวงยุติธรรม เข้าร่วมฯ
โดยมีประเด็นหารือเกี่ยวกับความร่วมมือด้านการป้องกันปัญหาอาชญากรรมข้ามชาติ
และปัญหายาเสพติด รวมถึงแผนงานและกิจกรรมที่จะดําเนินการในภูมิภาคอาเซียน